Fifty Shades of Grey

Fifty Shades of Grey (Cinquanta Sfumature di Grigio) è nu rumanzo romantico/erotico scritto int' 'o 2011 'a E. L. James (alias Erica Leonard). Chist'è 'o primmo 'e na triluggia 'e rumanze ca cuntinuasse cu Cinquanta Sfumature di Nero e nzin'a Cinquanta sfumature di Rosso. 'N Italia 'o primmo libbro fuje pubbrecato 'a Mondadori.

 Tramma 'n dettaglio 
Anastasia Steele è na studentessa a ll'uneverzetà 'e Vancouver. Téne 21 anne e sparte casa cu n'amica, 'a bella e senza scuorno Katherine Kavanagh. Anastasia è rummasa senza pate 'a ch'è nata, e campava sempe c' 'a mamma e li nuove marite c' 'a madre cagnava spisso. Nfra chiste Anastasia è stata sempe azzeccata a 'o tierzo (Ray Steele) e 'a chisto s'è pigliato 'o cognomme. Pure quanno 'a madre se lassaje cu Ray e se ne jette 'n Georgia, Anastasia cuntinuaje a campà cu isso (comme fosse pate a essa) pe' tramente c' 'a madre steva fore.

Anastasia è quase quase pe' fernì 'a laurea 'e Letteratura Ngrese quanno nu juorno ll'amica Kate ('a cap' 'e giurnale 'e ll'uneverzetà), c' 'a freva, ll'addimanna 'a ffà na ntervista a 'o ricco, putente e canusciuto ammenistratore delegato d' 'a Grey Enterprises Holdings inc.

Anastasia, pure si avess'a sturià pe' se putè piglia l'esame 'e laurea, accetta 'e se ffà stu favore a ll'amica, ca jettaie 'o sango pe' se putè piglia sta ntervista e mò nun s' 'a lèva. Accussi Anastasia piglia e se ne va c' 'a macchina nfin'a Seattle addò se trova mmiez'a n'ambiente stranio: 'o palazzo cap' 'e suggità d' 'a Grey Enterprises Holdings Inc. Mo' cu nu poch' 'e penziere spierze attuorno 'o perzunale 'e st'azienda, tuttuquante vestite 'o meglio modo, tutto stramoderno e straperfetto pe' tramente ca essa nun è 'o massimo d' 'agilità.

Int'a nu mumento Anastasia arriva a se ncuntrà 'o cap' 'e suggità, senza se putè fà capace a qualu tipo 'e perzona se truvasse annanze, pecché nun aveva fatto na ricerca ncopp' 'o ntervistato. Quanno 'o vide 'a primma vota rummane stupecchiata 'e se truvà annanz'a nu giovane, bello ca te mettess'appaura, sicuro 'e se stisso (pure troppo p' 'a prutagunista), autoritario, maniaco d' 'o cuntrollo. Chista nun se sente a spasso pecché nun se pò luvà 'e penziere e 'a pressione 'e se truvà annanz'a na prisenza accussì fforte.

 Vide pure 
Cinquanta sfumature di grigio (film)

Categurìa:Libbre